Lav et referat af nedenstående tekst:

Tekst:
- Det her er hyggeligt, siger Johnni Olesen om den lange svømmetur han har begivet sig ud på. - Der er er ikke mange, der får lov til at få 49 dage med badeferie, siger han. Vendsyssel Rundt er ikke bare for sjov.  Formålet er at samle penge ind til overvægtige børn på Julemærkehjemmet i Hobro. - De gør noget, der gør, jeg bliver blød i øjnene, siger Johnni Olesen. Han kender alt til diæt og overvægt og bruger gerne sig selv i kampen for at samle penge ind til fordel for overvægtige børn. - Det er målet, der er vigtigt, siger han. Svømmeturen er Johnni Olesens seneste initiativ i rækken for at samle ind til Julemærkehjemmet i Hobro. I løbet af de seneste fem år har han samlet i alt 800.000 kroner ind. Han ved endnu ikke, hvad næste projekt bliver. - Det kan jeg spekulere over ude i vandet, siger han. Hvis alt går efter planen, er Johnni Olesen færdig med svømmeturen rundt om Vendsyssel den 21. august.

Referat:
Johnni Olesen fra Hjallerup bruger det meste af sin tid på at hjælpe andre. Seneste vilde mission er en svømmetur rundt om Vendsyssel - en strækning på næsten 500 kilometer fordelt på 49 dage. Første etape gik søndag fra Lindholm Strandpark via Egholm til Gjøl.